CELEX: 32013R0566
Language: hu
Date: 2013-06-18 00:00:00
Title: A Bizottság 566/2013/EU rendelete ( 2013. június 18. ) a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló 44/2001/EK tanácsi rendelet I. mellékletének módosításáról

19.6.2013   
            
            
               HU
            
            
               Az Európai Unió Hivatalos Lapja
            
            
               L 167/29
            
         A BIZOTTSÁG 566/2013/EU RENDELETE
   (2013. június 18.)
   a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló 44/2001/EK tanácsi rendelet I. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendeletre (1) és különösen annak 74. cikke (1) bekezdésére,
   mivel:
   
               (1)
            
            
               A 44/2001/EK rendelet I. melléklete felsorolja a rendelet 3. cikkének (2) bekezdésében, valamint 4. cikkének (2) bekezdésében említett nemzeti joghatósági szabályokat.
            
         
               (2)
            
            
               A nemzeti joghatósági szabályok frissítése érdekében a 44/2001/EK rendelet I. melléklete számos alkalommal – legutóbb a 156/2012/EU bizottsági rendelettel (2) –. módosult.
            
         
               (3)
            
            
               Lengyelország az I. mellékletben szereplő lista további módosításáról értesítette a Bizottságot.
            
         
               (4)
            
            
               Az Európai Közösség és a Dán Királyság közötti, a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló megállapodás (3) 2. cikke értelmében e rendelet a nemzetközi jog szabályai szerint alkalmazandó az Európai Unió és Dánia közötti kapcsolatokra.
            
         
               (5)
            
            
               A 44/2001/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 44/2001/EK rendelet I. mellékletében a Lengyelországra vonatkozó bejegyzés helyébe a következő lép:
   
               „—
            
            
               Lengyelországban: A polgári perrendtartás (Kodeksu postępowania cywilnego) 1103. cikkének (4) bekezdése, valamint 1110. cikke, amennyiben ez utóbbi a joghatóság fennállását kizárólag az alábbi körülmények egyikének megvalósulása esetén állapítja meg: a kérelmező lengyel állampolgár, vagy szokásos tartózkodási helye, állandó lakhelye vagy székhelye Lengyelországban van.”
            
         2. cikk
   Ez a rendelet az Európai Unió Hivatalos Lapjában való kihirdetését követő 20. napon lép hatályba.
   
      Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
      Kelt Brüsszelben, 2013. június 18-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 12., 2001.1.16., 1. o.
   
      (2)  HL L 50., 2012.2.23., 3. o.
   
      (3)  HL L 299., 2005.11.16., 62. o.